Hukuk

حقوق
اشبو نسخه مزدن اعتباراً وعدمن مو جينجه فن حقوقدن بحث ایده جكر بناء عليه بو خصوصده نه وجهله حرکت ابدیله جکدر قارئین کرامه بیان ایده لم : شو يله كه على الاطلاق حقوقه متعلق بالكز بر ماده دن بحث اولنمق لازم كلد كده بربند مخصوص صورتنده بازیله جقدر فقط قوانين موجوده به دائر درج ايديله جك شروح سؤال وجواب تحتنده تحریر ابديله جكدر .
چونکه بو یولده بازیله حق مباحث حقوق منتهيلر ايجون بر مخطره معلومات و مبتدیلر ايجون بر مستحضر توسعات و تسهیلات اوله جغندن دیگر طرق تحریره بونی ترجیح اتدك .
ايشته اشبو نسخه مزده قوانینه دائر یازیله حق شروحه بر مقدمه اولمق وفن حقوقك تقسیماتی حقنده بر علم اجمالی حاصلى ايتمك اوزره طرز مذکورده، یعنی سؤال و جواب تحتنده بعض معلومات ابتدائيه اعطاسی مناسب كوردك
حقوق اوزرینه معلومات ابتدائيه .
اولان بر مرجع س - قانون نه در ؟ ج - قانون کندیسنه اطاعت لابد عالى طرفندن وضع اولنمش بر قاعدة خط حركتدر .
يو تعريف قوانين موضوعه بی معرف اولديغندن بوندن قطع نظر له على الاطلاق قوانين ، قوانين طبيعيه وموضوعه اعتباريله
ایکی قسمه ابريلور : قوانين طبيعيه فطرت انسانیه ده مرکوز اولوب سائقة انوار عقليه الله او نماى ساحة شهود اولان قوانیندر بو قوانين طبيعيه عمومی وغير مبتدلدر
بونلر ایچون زمان ومكان اعتبار بله بر طاقم تغيرات بوقدر چونکه طبیعت و ماهیت انسانیه هر نرده و هر نه زمان بولنور ایسه بولنسون بر در یعنی انسان هر هانکی زمان و مکانده اولور ایه اولسون انساندر .
بو قوانين طبيعيه بر طاقم قواعد اصليه و عالیه دن مرکبدرکه بونلر بزم ابنای نوعمر ایله اره مزده موجود اولان روابط ومناسبات تی ارائه و اداره ایدر مثلا کیمسه یی اضرار اتمامك بركيه به عائد اولان بر شیشه تجاوز التميوب انك اولديني تسليم ايتمك و بوشى انكدر ديمك ابوينه حرمت ورعايت و هر كس اطفالنىي تربيه به غيرت ايلمك كي قواعد بوجمله دندر .
قوانین موضوعه حقوق ووظائف متقابله انسانيه بي احتياجات اجتماعيه الله متناسب و قابل اجرا بر صورنده تنظيم ايجون 1 انسانلر طرفندن وضع اولنان قوانیندر . بونوع قوانين ايسه بالعکس زمان و مكان ایله مقید در یعنی زمان و مكانه كوره متغير و مبتدلدر بونكله برابر هیسی عین اساس مشترکه یی معاندر .
بوقوانين موضوعه، حقوق اجتماعيه نك موضوع حقيقيتى تشکیل ایدر قانون طبیعی اخلاقدن مشتق و منبعدر لكن شمول تطبيقيدها محدود جه در اخلاق ایله بونك بیننده کي فرق دخی بوندن عبار تدر شویله که اخلاق انسانك جناب واجب . الوجوده ، کندی شخصنه، ابنای نوعنه او قارشو اولان وظائفى تعليم ایدر حالبوكه او قانون طبيعي، انسانك ، بالكز كندى ابنای تصـ نوعنه ، قارشو اولان وظا فى تفهیم ایلر . س - قوانين موضوعه، قانون
طبیعیدن ایریله بیلور می ؟
 ج - ممكن اولدینی قدر قوانين 
موضوعه، یعنی انسانلر طرفندن موضوع اولان قواعد قانون طبیعی به مغایر اولما ملیدره مع مافيه بعضكره اسایش و منفعت عمومیه ملاحظه ی واضع قانونی ، قانون طبيعيدن ابرنامه اخبار ایدر چونکه قوانین موضوعه تك موضوعی عدالت و منفعت عموميه اولديغندن واضع قانون بوانکی اساسك خارجه چینه ماز. شو اساسه نظراً قوانين موضوعه احوال محليه يه ومنافع تجارت وزراعته ومملكتك اقليمنه و محصولات طبيعه نه واها ليستك مفطور بولندینی در ایت و ذکاوته و برنده جاری اولان عاداته موافق ودها بوکی بر جوق احوال ایله متناسب اولمق مقتضی بولند بخندن بو قبیلدن اولان قوانین زمان ومكان الله تقيد ايدر . بناء عليه بالجمله ملك و اقوامك قوانين موضوعه لری بر دکلدر و بو قوانین بر طاقم قواعد
غير متبدله به تابع ايديله من .
الحاصل بو قارید نبر و ویریلان ايضا حاندن
مستیان اولمشدركه قوانين موضوعه، احتياجات اجتماعيه و منافع عموميه الجا آتی موجود اولمدقيه قانون طبیعیدن ابر لما مليدر. مثلا انتظام عمومی ملاحظه می قوه قانونیه طرفندن نشر اولنان برقانونك بوندن خبردار اوله میانلر اولسه بیله همان موقع
اجرایه قونلمسی ایجاب ایدر . بو جهتله يكيدن نشر اولنان بر قانون نشر واعلان اولمغله برابر عموم طرفندن بیلنمش وطانمش فرضيله عموم حقنده مجودى الاجرا او اور .
حالبوكه قانون طبیعی به تمامیله توفیق حركت ايده جك اوله ق يكيدن نشر او لنمش اولان بر قانون اندن حقیقی اوله رق خبردار اولديني مثبت بولند فيه بركه حقنده قابل
تطبيق اولمامق لازمكلور. س - قانونلر نصل تقسيم اولنه بيلور قانونلر مدتلرينه وموضوع لرينه ن وتأثير لرينه نظراً برقاج در لو تقسيم اولنه .
بیلور .
مدترینه نظراً قوانين دائمه وموقته ديو ایکی به ایریلور .
مثلا قانونلر اکثر یا دائمی اولمق اوزره وضع اولنور وبوكي قوانين مادة وياضمناً فسخ والغا اولنمد قجه باقى عد اولتور . ایشته بوکی قوانینه قوانين دائمه دینور . بعضكره دخی محدود بر زمان ايجون
و یاخود بر ماده مخصوصه ايجون وقانون وضع اولنور مدت مذکوره ختام بولد قده و یا خود قانونك مبنى عليهى اولان ماده مخصوصه زائل اولدقده قانون دخی حکم قالور بوکی قانونلره دخی قوانین موقته دینور . موضو علرینه نظراً قوانين ، هر نقدر موادی شامل ایه اولقدر اقسامه منقسم
اوله بیلور . مثلا قوانين سياسيه وعاديه و تجارت واصول محاكمه و جزائيه وقوانين ماليه والى آخره ديو برجوق قسماره آبریلور. تأثير لرينه نظراً بوقوانين، آمره ومانعه و یا خود اختیاریه دیو اوج قسمه تفریق
ايديلور . مثلا يرفعل و حرکتی امرایدن قوانين قوانین آمره دندر .
و برفعل وحركتي منع ايدن قوانين قوانین مانمه دندر . وامر ومنع تحتنده اولميه رق افراده بعض حقوق ارائه ایدن قوانین ایسه قوانين
اختیار به دندر . بو حقوقي استعمال افرادك اختيار بنه معلقدر.
مثلا حق ملكيت مقتضاسندن اوله رق هر کس مالنی یا هبه و یا رهن و يا وصيت ايده سيلور فقط مجبور في يوقدر يعنى ايدوب اتمامکده مختار در .
س حقوق نه در ج - حقوق ایکی نقطه نظردن پیش نظر مطالعه به الله بيلور . فن نقطه نظر ندن برده تطبيق نقطة
نظرندن .
فن اولمق اوزره پیش نظر مطالعه به الندقده حقوق، حق و ناحق نقطة نظرندن ابنای نوعمز ایله اولان مناسبا غمزده رهبر حرکت اولمق اوزره انسانه مخصوص قواعدى طانيمق و مقتضاسنه تبعيت اينمكدر تعبیر دیگر له هانکی شی ممنوعدر و هانکی شي باينه مساعده واردر وهانكي شيئي يا تيق امر اولمشدر بوناری تفریق و تميزه مدار اولان قواعدی بیلمکدر تطبيق نظرندن مطالعه اولند قده : حقوق هر بر هیئت اجتماعيه ده حکومت مشروعه ی طرفندن وضع اولنمش و مرعيتى آنك طرفندن تحت ضمانده بولندير لمش اولان قواعدك هیئت مجموعه سیدر .. مناسبات اجتماعيه توسع ايتدكجه بو مناسباتی تنظیمه مخصوص اولان قواعد دخی بك زياده كسب وسعت ايتمش اولديغندن اول وقت حقوق برخیلی شعبه لره تقسیم اولمشدر که بروجه آتی بیان اولنه جقدر .
حقوق نصل تقسيم اولنور . ج - حقوق اوج صنف اصلی به تقسيم اولمشدر برنجیسی حقوق طبيعيه وحقوق موضوعه وايكنجيى حقوق مكتوبه وغير مكتوبه و او چنجیی حقوق عمومیه و خصوصیه در بوقاروده حقوق طبيعيه الله حقوق موضوعه بیننده کی فرقی بیان ایتمشيدك قالديكه بو مناسبت تحتنده موضوع اولان فرقدن بالكز برفائدة فنيه حاصل اولوب يوقه بر فائدة عمليه حاصل اولماز چونکه حقوق طبيعه مقتضاسندن اولان تنبيهات انجق وجدانجه مرعى الاجرادر يوقه بو قواعده توفيق حركته اجبار ايجون محاكمه مراجعت ايديله من مكركه قوة . قانونيه طرفندن تحت تصديق و تقنينه النمش
اوله . شور اسیده غیر قابل انکار در که بعضکره محاكم بر مقاله ده اخلاق وادابه وبناء عليه حقوق طبیعیه به مغایر برشی اولوب او لمدينتى تدقيق و تحری به مجبور اوله بیلور
حقوق مكتوبه قوة قانونيه طرفندن صورت قطعه ده تصدیق و نشر اولنان یعنی قانون کتابارینه درج اولنان حقوقدر حقوق غير مكتوبه اهالينك رضاى ضمنيسيله مرعی وعادتك وقيله ظاهر اولان حقوقدر تحريراً اثبات ایدلش اولوب او لما مسنده
اولقدر اهمیت بوقدر حقوق عمومیه : افرادك دولتلر ودولتك دول سازه ایله مناسباتي معلن اولان
قواعد در.
حقوق خصوصیه افراد بینده کی مناسباتي تعيين ابدن قواعد در بو حقوق عموميه ابله حقوق خصوصیه ارمنده موضوع اولان فرق بك مهمدر على الاطلاق حقوق موجوده مزك بو ایکی شعبه ی متعدد تقسيمات فرعيه في حاويدر
س - حقوق عموميه ايله حقوق خصوصيه تك تقسيم فرعیاری نه دن عبار تدر حقوق عموميه تك درت و حقوق خصوصيه تك او چدر حقوق عموميه نك برنجيسى حقوق بين الدو لدركه دولتلرك، اشخاص معنو به اعتباریله اولان مناسباتی تعین ایدر ایکنجیسی حقوق اساسيدركه دولتك اساس تشكيلي واني اداره ايجون مقتضى قواعد عمومیه بی کوسترر . دولتلرك قانون اساسیلری کی او چنجیی حقوق اداره در که دولت ایله افراداره سنده کی مناسباتی و دولتك قواى موجوده سنك صورت تنظیمی تفصیلانيه محتویدر مثلا ويركو ورسوم معاملاتنده واداره امور مالیه وعسكريه وسائره ده اولدینی کی.
در دنجیسی حقوق واصول محاكمة جزائیه در که شایان مجازات اولان احوالی و بونلرك جز الريني و بوكي خصوصائده وظیفه دار اولان محاكم ايله انلرك اتباع ایده جکی قواعدی معاندر. قانون جزا واصول محاكمة جزائيه كبي . حقوق خصوصيه تك بالاده بیان اولان
اقسام ثلنه سندن بر نجیسی اصول محاكمة حقوقیه درکه محاکم حقوقیه ده احقاق حق ابتديرمك ايجون موضوع اولان قواعدی مشعر در ایکنجی حقوق تجار تدركه بالخاصه امر مهم تجارته متعلق اولان خصوصاتی مشعر در حد ذاتنده حقوق عاديه تك بر استنا سيدر او چنجیسی حقوق عادیه در که افراد اراسنده، اقسام سائرة حقوقدن برينه عائد اولمیان خصوصاندہ کی مناسباتی تنظیم ایدن
قواعدی معلندر حقوق عاديه ، حقوق ملكيت و عائله يي معلن اولوب انسانك اك مهم منافعی اداره . ایدر
سلیمان صبحی